**«ՀՄՏՈՒԹՅՈՒՆՆԵՐԻ ԵՎ ԳԻՏԵԼԻՔԻ ԶԱՐԳԱՑՈՒՄ» ՊԻԼՈՏԱՅԻՆ ԾՐԱԳԻՐ**

# «Տվյալների վերլուծություն» դասընթացի մոդուլի մշակման համար փորձագետի ներգրավման

# Տեխնիկական առաջադրանք

# ****1. ՆԵՐԱԾՈՒԹՅՈՒՆ, ՆՊԱՏԱԿ ԵՎ ԱԿՆԿԱԼՎՈՂ ԱՐԴՅՈՒՆՔՆԵՐ****

## 1.1 Ներածություն

«Հմտությունների և գիտելիքի զարգացում» պիլոտային ծրագիրն իրականացվում է «Ռազմավարական զարգացման գործակալություն» (ՌԶԳ) ՀԿ-ի կողմից Sida-ի գործընկեր HELVETAS Swiss Intercooperation-ի աջակցությամբ: Ծրագրի իրականացման տևողությունն է 2020 թ.-ի հուլիսից մինչև 2022 թ.-ի ապրիլը:

Պիլոտային ծրագրի նպատակն է աջակցել գործազուրկ կանանց և երիտասարդներին, ինչպես նաև խոցելի խմբերի այլ ներկայացուցիչներին՝ բարելավելու իրենց (ինքնա)զբաղվածությունը (եկամտաբեր և աշխատանքի հնարավորություններ ընձեռող)՝ բարձրացնելով հմտություններ և ծառայություն մատուցող պետական և մասնավոր հատվածում գործող կազմակերպությունների և գործատուների կարողությունները և մոտիվացիան՝ համագործակցելու, մշակելու և առաջարկելու տուրիզմի/հյուրընկալության և գյուղատնտեսության/ագրոբիզնեսի ոլորտներում բարելավված և աշխատաշուկայի կարիքներին համապատասխան ոչ ֆորմալ դասընթացներ:

## ****1.2 Առաջադրանքի նպատակը****

**«Տվյալների վերլուծություն»** նոր կարճաժամկետ դասընթացի մոդուլի մշակում՝ նախատեսված ինչպես տեղեկատվական տեխնոլոգիաների (ՏՏ) և այլ ոլորտներում աշխատանք փնտրողների, այնպես էլ ՏՏ ոլորտում արդեն որոշակի զբաղվածություն ունեցող անձանց համար, որոնք ցանկանում են ձեռք բերել տվյալների վերլուծաբանի մասնագիտությունը:

## 1.3 Ակնկալվող արդյունքը

Մշակված մոդուլը (մեծահասակների կրթության չափորոշիչներին համապատասխան) նախատեսված է դասընթացների շարք իրականացնելու համար: Այս մոդուլի հիմքով դասընթացի ավարտին մասնակիցները պետք է կարողանան տնտեսական գործունեության ցանկացած ոլորտում զբաղվել տվյալների վերլուծությամբ: Այն պետք է օգտակար լինի ոչ միայն ապագայում տվյալների վերլուծաբանի աշխատանքը նախընտրողների, այլև ՏՏ ոլորտում արդեն որոշակի զբաղվածություն ունեցող անձանց համար:

Մոդուլը մշակելիս պետք է հաշվի առնել, որ դասընթացները նախատեսված է իրականացնել առցանց և անցանց եղանակներով և որևէ աշխարհագրական սահմանափակում չունի: Մոդուլի մշակման լեզուն հայերենն է:

# 2. Աշխատանքի ծավալը/նկարագիրը

Մշակել «**Տվյալների վերլուծություն»** թեմայով նոր կարճաժամկետ դասընթացի մոդուլ՝ 36 դասընթացային օրվա, օրական 1.5 ժամ տևողությամբ դասընթաց անցկացնելու համար:

Առաջադրանքը ներառում է հետևյալ աշխատանքները.

* Աշխատաշուկայում պահանջվող մասնագիտական հատուկ հմտությունների ու հնարավորությունների հատկորոշում
* Ուսումնական նյութերի մշակում, տեսական և գործնական մասերի ժամանակացույցի մշակում, ժամաքանակների բաշխում
* Դասընթացի մոդուլի նախնական տարբերակի մշակում և հաստատում համակարգող թիմի հետ
* Դասընթացի մոդուլի վերջնականացում։

Դասընթացի մոդուլը կարող է ներառել հետևյալ թեմաները, սակայն չսահմանափակվել դրանցով.

|  |
| --- |
| * Տվյալների վերլուծության հիմունքներ |
| * Big Data ներածություն |
| * Աշխատանք տվյալների աղբյուրների հետ |
| * Տվյալների հավաքագրման և վերլուծության գործիքներ |
| * Տվյալների վերլուծություն և հաշվետվություն: |

Դասընթացի բովանդակությունը պետք է միտված լինի աշխատաշուկայի պահանջարկին, գործնական գիտելիքներ մատուցի մասնակիցներին, տրամադրի բոլոր անհրաժեշտ թվային գործիքները և բավարար լինի՝ նրանց (ինքնա)զբաղվածությունն ապահովելու համար: Այն պետք է մշակվի տեղեկատվական տեխնոլոգիաների և այլ ոլորտներում տվյալների վերլուծաբան մասնագետի նկատմամբ ունեցած պահանջներին համապատասխան:

## 2.1 Աշխարհագրական տարածքը, որը պետք է ընդգրկվի

Հայաստանի Հանրապետություն

# 3. ԸՆԴՀԱՆՈՒՐ պահանջներ

**3.1. Պահանջվող որակավորումները և հմտությունները**

* Բարձրագույն կրթություն, ցանկալի է՝ տեղեկատվական տեխնոլոգիաների կամ այլ հարակից ոլորտում
* Աշխատանքային/դասավանդման և դասընթացային նյութերի պատրաստման փորձ համապատասխան ոլորտում (առնվազն 3 տարվա)
* Հայերեն լեզվի գերազանց իմացություն
* Գրելու վարժ հմտություններ
* Հաղորդակցման հմտություններ:

# 4. Ժամանակացույց

Ծառայությունների մատուցման գործընթացը նախատեսվում է սկսել 2021թ.-ի դեկտեմբերի 9-ից ոչ ուշ:

Մոդուլի մշակումը պետք է իրականացվի պայմանագրի ստորագրման օրից սկսած առավելագույնը երկու շաբաթվա ընթացքում։

**Դիմելու գործընթաց**

Հետաքրքրված թեկնածուներին խնդրում ենք ներկայացնել․

* Ինքնակենսագրական (CV)
* Վերոգրյալ ծառայությունները կատարելու համար պահանջվող որակավորումը և համապատասխան փորձը հավաստող տեղեկություններ,
* Աշխատանքի իրականացման առաջարկ:

Հայտադիմումի ամբողջական փաթեթը խնդրում ենք ուղարկել [n.abrahamyan@sdaoffice.com](mailto:n.abrahamyan@sdaoffice.com) էլ․հասցեին **ոչ ուշ, քան 2021թ․ դեկտեմբերի 6-ը**` նամակի վերնագրում նշելով **«Տվյալների վերլուծություն»․ փորձագետ**:

**ՌԱԶՄԱՎԱՐԱԿԱՆ ԶԱՐԳԱՑՄԱՆ ԳՈՐԾԱԿԱԼՈՒԹՅՈՒՆ (ՌԶԳ) ՀԿ**

Հասցե: ՀՀ, ք. Երևան, 0070, Այգեստան 5-րդ փող. #3/1

Հեռ.: (374 10) 542 860, (374 98) 888 140

Էլ-փոստ: sdaoffice@sdaoffice.com

Վեբկայք: [www.sda.](http://www.sda.)am